Ne zaboraviti zajedničke vrijednosti i ideale Evrope i Amerike!,30/1/03 - 2003-01-30
Lideri osam evropskih zemalja su izdali deklaraciju kojom se daje jaka podrška naporima predsjednika Busha na razoružanju Iraka.
Pismo u kojem osam lidera iz Evrope pruža podršku Sjedinjenim Državama na razoružavanju Iraka, se također smatra prijekorom Francuskoj i Njemačkoj, koji kritiziraju američku politiku prema Iraku. Kako kažu analitičari, čini se da je na pomolu podjela unutar Evropske Unije. Kratko nakon objave podrške Sjedinejnim Državama, Evropski je parlament glasao protiv rata u Iraku: Osam lidera je iračku deklaraciju uputilo u otvorenom pismu objavljenom danas u vodećim evropskim i američkim novinama, medju njima Wall Street Journal i londonski Times. U pismu se poziva na međunarodno jedinstvo u Amerikancima predvođenoj kampanji za razoružavanje Iraka, i naglašavaju zajedničke vrijednosti demokracije i slobode, koje dijele Sjedinjene države i Evropa, i naglašuje se takodjer da Irački režim i njegovo oružje za masovno uništenje predstavljaju jasnu prijetnju svjetskoj sigurnosti. Moramo ostati jedinstveni , kaže se u pismu evropksih lidera, u insistiranju na tome da se režim Saddama Husseina razoruža. U deklaraciji se međutim ne spominje direktno vojna akcija protiv Iraka, već se kaže da ” solidarnost, kohezija i odlučnost medjunarodne zajednice jesu najaša najveća nada da ćemo ovu situaciju riješiti mirnim putom. “ Pismo su potpisali lideri Britanije, Češke republike, Danske, Mađarske, Italije, Poljske, Portugala i Španije. Glasnogovornik britanskog premijera Tonija Blaira je rekao da od Francuske i Njemačke nije ni bilo zatraženo da potpišu pismo. Francuska i Njemačka kritiziraju oštru američku politiku prema iračkom predsjedniku Sadamu Huseinu i poizvaju na dodatno vrijeme za inspektore UN-a u Iraku. Američki ministar odbrane Donald Rumsfeld odbija francusko-njemački stav, rekavši da on predstavlja, kako je to nazvao, staru Evropu. Glasnogovornik za vanjske poslove vladajuće Narodne stranke u Španiji, Gustavo de Aristegui, je u izjavi za britanski radio rekao da se njegova zemlja nada da deklaracija može pomoći prevazilaženju trans-atlantskih nesporazuma.Glasnogovornik predsejdavajućeg Evropske Komisije, Romana Prodija, Jonathan Faull: Ovo pismo koje se pojavilo u nekoliko svjetskih novina, predstavlja stajalište onih koji su ga potpisali. Potpisnici su medjutim važni zvaničnici i lideri Evropske Unije, i stoga ova deklaracija nije bez važnosti. Naš je stav jasan , a gospodin Chriss Patten je jučer održao govor pred evropskim parlamentom, upravo o stajalištu evropske komisije po pitanju Iraqa.A ono je, u najširem smislu, da rat nije neizbježan. Očigledno problemi postoje, ali mi podržavamo UN-a i druge koji nastoje riješiti situaciju. Sve mora biti učinjeno kako bi se problem riješio bez oružanog sukoba. Pismo je objavljeno u trenutku dok britanski premijer Tony Blair nastavlja intenzivnu diplomaciju vezano za iračko pitanje na obje strane Atlantika. On se sinoć u Londonu sastao s italijanskim premijerom Silviom Berlusconijem, koji se opet, danas sastaje s predsjednikom Bushom u Washingtonu. Gospodin Blair se danas u Madridu sastaje sa španskim premijerom Jose Maria Aznarom prije nego krene za Sjedinjene države. Gospodin Blair će u petak u Camp Davidu o pitanju Iraka razgovarati s predsejdnikom Bushom, dok se u utorak sastaje s francuskim predsjednikom Jacquesom Chiracom.